23:50 / 03.08.2018 Източник: sport.plovdiv24.bg Отпечатай Изпрати
В Локомотив (Пловдив) настана време разделно! Ден, след като обединените фенове на отбора обявиха пред собственика Христо Крушарски, че не е достоен да бъде част от клуба и го призоваха час по-скоро да си ходи, черно-белите гостуват на хегемона в родния футбол Лудогорец.
Мачът от третия кръг на Първа професионална лига е в събота (4 август) от 20:45 часа на "Лудогорец Арена" в Разград, а главен съдия е Станислав Тодоров.
"Смърфовете" пристигнаха още в петък в Разград, където проведоха последната си тренировка на базата "Гнездо на орли".
Треньорът Бруно Акрапович реши да пътува с 19 футболисти, като в групата попаднаха новите попълнения Уирис Густаво и Дуйе Мърдеша. За първи път през този сезон в разширения състав попаднаха хърватите Йосип Томашевич и Анте Аралица, които досега изтърпяваха наказания.
Ето пълната група на Локомотив за мача с Лудогорец:
Мартин Луков, Павлин Евтимов, Димитър Везалов, Стивън Езе, Милош Петрович, Йосип Томашевич, Игор Банович, Парвиз Умарбаев, Янко Ангелов, Дуйе Мърдеша, Уирис Густаво, Елитон Жуниор, Абделхаким Буна, Бирсент Карагарен, Вилим Посинкович, Симеон Райков, Филип Михалевич, Димитър Илиев, Анте Аралица.
евала на буфирити скочиха на ония бек крушарски а мойто братя кънарити си мълчат за няколко сребърника не дават косъм да падни от главата на Ачу
ВЪН КРУШАРСКИ ОТ ЛОКОМОТИВ !!!!!!!!!